**GRADSKO KAZALIŠTE MLADIH, SPLIT**

**Trg Republike 1**

**Zapisnik 24. sjednice Kazališnog vijeća GKM-a**

Dvadesetčetvrta sjednica Kazališnog vijeća GKM-a održana je 10. siječnja 2024. U Splitu s početkom u 9:30 sati.

Prisutni:

1. Siniša Novković, predsjednik Vijeća
2. Ana Gruica Uglešić, član Vijeća
3. Zlatko Aljinović, član Vijeća
4. Željana Cvitanović, članica Vijeća
5. Ivo Perkušić, ravnatelj

Marija Dukić je opravdala izostanak bolešću.

Prije početka sjednice, predsjedavajući utvrđuje postojanje kvoruma.

**DNEVNI RED**

1. Usvajanje Zapisnika 23. sjednice Kazališnog vijeća
2. Davanje ovlasti ravnatelju za sklapanje ugovora u svoje ime i za svoj račun s Kazalištem
3. Razno

**Točka 1.**

Jednoglasnom odlukom Kazališno vijeće usvojilo je zapisnik 23. sjednice.

**Točka 2.**

Ravnatelj Ivo Perkušić obratio se članovima Vijeća s upitom da mu se izda posebna ovlast za sklapanje ugovora s Kazalištem u svoje ime i za svoj račun, kojim ugovorom se regulira angažman ravnatelja u postojećim repriznim predstavama, a o čemu je vijećnicima prethodno proslijeđen nacrt ugovora. Također, zbog potrebe za angažmanom u novoj predstavi “Apokalipsa radnika” ravnatelj je zatražio isto.

Članovi Vijeća suglasni su s uvjetima ugovora o angažmanu ravnatelja u Kazalištu te jednoglasno donose odluku kojom se ravnatelj ovlašćuje da u svoje ime i za svoj račun sklopi s Kazalištem ugovor o pripremi i izvođenju uloge u predstavi “Apokalipsa radnika” i repriznih predstava. Kazališni vijećnici dali su ovlasti ravnatelju za sklapanje ugovora u svoje ime i za svoj račun s Kazalištem za obavljanje glumačkog posla u predstavama Kazališta. Iznosi koje ravnatelj prima su manji od iznosa drugih vanjskih suradnika Kazališta te predstavljaju uštedu.

**Točka 3.**

Nije bilo tema za raspravu.

**Sjednica je završila u 10 sati.**

Siniša Novković, predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siniša Novković, predsjednik/zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Split, 10. Siječnja 2024.